Dinsman

Datuk Che Shamsudin bin Othman (atau dalam penulisan lebih dikenali dengan Dinsman) ialah seorang penulisMengapa orang sastera mesti harapkan orang politik?, sasterawan dan budayawan di Malaysia. Beliau dilahirkan di Kampung Raja, Jitra, Kedah, pada 20 Mei 1949. Beliau menerima pendidikan agama di Maktab Mahmud, Alor Setar, sebelum melanjutkan pengajian ke Kolej Islam, Petaling Jaya. Ijazah Sarjana Muda Sastera (Antropolgi- Sosiologi) diperolehinya daripada Universiti Malaya, 1974.  

Beliau berkhidmat di Dewan Bahasa dan Pustaka dari tahun 1974 hingga 1979. Selain menulis drama, puisi, cerpen, dan esei budaya, Dinsman juga menulis buku politik dan menghasilkan dokumentari video (VCD). Melalui drama Bukan Bunuh Diri, Dinsman pernah menerima hadiah Pelakon Terbaik dan Pengarah Terbaik dalam Pertandingan Drama peringkat kebangsaan, anjuran Kementerian Kebudayaan, 1975.  

Dinsman juga berjaya menggerakkan kumpulan teater dan melahirkan seniman tanah air seperti kumpulan Kopratasa. Beliau turut menubuhkan gerakan sastera di bawah nama Seniman Paksi Rakyat (atau PAKSI) pada Jun 2008. 

Hasil penulisan

 Drama 

 Protes (1972)
 Jebat (1973)
 Bukan Bunuh Diri (1974)
 Ana (1976)
 Di Pulau Sadandi (1977)
 Projek Izie (1982)
 Tamu Dari Medan Perang (2006) - drama terakhir yang dipentaskan

 Buku drama 

 Bukan Bunuh Diri
 Tamu Dari Medan Perang

 Buku puisi 

 Puisi Panjang Untuk Mahathir (1977)
 Macam Orang Gila (2001).

 Buku politik 
 100 Fakta Kelantan Mengubah Malaysia (2008).

 Dokumentari video 

 Sehari Dalam Kehidupan Tok Guru Nik Aziz (2001)
 A. Samad Said: Kehidupan Seorang Seniman Malaysia (2005)
 Wanita di Kelantan: Dihormati atau Didiskriminasi? (2008)

 Skrip yang belum dipentaskan 

 Siapakah Takutkan Amerika (1996)
 Teater Nabi Yusuf (Teater dari Al-Quran) 2005
 Apocalipso (2008).
Anugerah dan penghargaan

 Darjah kebesaran 

 60px Panglima Mahkota Wilayah (P.M.W.) - Datuk (2020)Semakan penerima darjah kebesaran

 Anugerah kesusasteraan 

 Pelakon Terbaik dalam Pertandingan Drama Kebangsaan anjuran Kementerian Kebudayaan, Belia dan Sukan ("Jebat") (1973)
 Pelakon Terbaik dalam Pertandingan Drama Kebangsaan anjuran Kementerian Kebudayaan, Belia dan Sukan ("Protes") (1974)
 Hadiah Sastera Perdana Malaysia ("Ana") (1976)
 Hadiah Sastera Perdana Malaysia ("Puisi Panjang Untuk Mahathir") (1983)
 Sarjana Persuratan (Kehormat) dari Universiti Utara Malaysia (2008)

Rujukan

Kategori:Orang Malaysia berketurunan Melayu
Kategori:Penulis Malaysia
Kategori:Penyair Malaysia
Kategori:Penyair berbahasa Melayu
Kategori:Penggiat teater Malaysia
Kategori:Alumni Universiti Malaya